গুগলে এই নম্বর সার্চ করলেই চমকে উঠবেন! ট্রাই করেছেন?

ওয়েব ডেস্ক : কোনও বিষয়ে কিছু তথ্য জানতে গুগলই (Google) ভরসা মানুষের কাছে। কোনও বিষয়ে খোঁজ খবর থেকে শুরু করে পড়াশোনা, সব কিছুরই ভরসা এই সার্চ ইঞ্জিন (Google Search Engine)। তবে শুধুমাত্র দরকারি তথ্য নয়, মজার চমকও দিয়ে থাকে গুগল। এগুলিকে বলা হয়ে থাকে ‘ইস্টার এগ’ (Easter egg)। যা দেখে একেবারেই অবাক হয়ে পড়েছেন বহু ব্যবহারকারীরা।

গুগলে মাত্র একটি সংখ্যা সার্চ করলেই কেঁপে উঠছে স্ক্রীন। সেই সংখ্যা হল ৬৭ (67)। মোবাইল, ল্যাপটপ বা ডেস্কটপের এই সংখ্যাটি সার্চ করলেই অবিশ্বাস্যভাবে কেঁপে উঠছে স্ক্রিনটি। এমন ভাবে স্ত্রিনটি কেঁপে উঠছে, তাতে প্রথমে ভয়ই পাচ্ছেন ব্যবহারকারীরা। অনেকে ভাবছেন ফোন বা ল্যাপটপ বুঝি খারাপ হয়ে গেল। তবে এটি গুগলের (Google) কোনও প্রযুক্তিগত ত্রুটি নয়। বরং ইচ্ছাকৃতভাবেই এমন ফিচার যোগ করা হয়েছে। ব্যবহারকারীদের মুখে হাসি ফোটানোর জন্য এই ধরণের ফিচার তৈরি করা হয়েছে।

আরও খবর : সৌদির তুষারপাতে অশনি সংকেত! কেন সতর্ক হতে হবে ভারতকে?

জানা যাচ্ছে, ব্যবহারকারীদের একঘেয়েমি কাটাতেই এই ধরণের ফিচার চালু করা হয়েছে। ইতিমধ্যে এটি ভাইরাল হয়ে গিয়েছে। তবে অনেকেই প্রশ্ন করছেন, এটা কি আদৌ নিরাপদ? এর উত্তর হল, এটা ১০০ শতাংশ নিরাপদ। ৬৭ সংখ্যাটি সার্চ করার পর একবার কেঁপে ওঠে স্ক্রিনটি। কয়েক সেকেন্ড এমন থাকার পর এটি ঠিক হয়ে যায়। তবে তার পরেও যদি দোলুনি না কমে, তাহলে পেজ রিফ্রেস করলেই তা ঠিক হয়ে যাবে। অথবা ব্যাক বাটনে ক্লিক করলেই আগের মতো হয়ে য়াবে ক্রিনটি।

তবে এটা শুধু নয়, এমন বিভিন্ন ফিচার আগেও তৈরি করেছে গুগল। যেমন ধরুন ‘৬৭’ সংখ্যার-এর মতো আপনি যদি ‘Do A barrel roll’ লিখে সার্চ করেন, তাহলে স্ক্রিনটি ৩৬০ ডিগ্রি ঘুরে যাবে। অনেকে প্রথমবার এটি দেখে চমকে উঠলেও, এটিও হল গুগলের অন্যতম মজার ফিচার।